stanford-oval/wikipedia huggingface dataset:
21. kesäkuuta
Tapahtumia

1749 – Halifaxin kaupunki perustettiin Kanadan Nova Scotiassa.
1788 – New Hampshire hyväksyi Yhdysvaltain perustuslain ja se hyväksyttiin Yhdysvaltain yhdeksänneksi osavaltioksi.
1813 – Pyreneiden niemimaan sodan ratkaisutaistelu Vitoriassa. Brittien, espanjalaisten ja portugalilaisten joukot voittivat ja Ranskan miehitysjoukot poistuivat alueelta.
1824 – Kreikan vapaussota: egyptiläiset joukot valtasivat Psaran Egeanmerellä.
1854 – Oolannin sota: britit myönsivät kaikkien aikojen ensimmäisen Viktorian ristin Bomarsundin linnoituksen pommituksessa ansioituneelle Charles Davis Lucasille.
1864 – Maorisodat: Taurangan kampanja päättyi.
1887 – Kuningatar Viktorian 50 vuotta kestäneen hallitsijakauden juhla (The Golden Jubilee).
1919 – Amiraali Ludwig von Reuter upotti Keisarillisen Saksan laivaston 52 alusta Scapa Flowssa Orkneysaarilla estääkseen niitä joutumasta brittien haltuun. Operaatiossa kuoli yhdeksän merimiestä. Nämä merimiehet olivat ensimmäisen maailmansodan viimeiset uhrit.
1940 – Toinen maailmansota: Ranska antautui natsi-Saksalle.
1940 – Ensimmäinen onnistunut lännestä itään suuntautunut Luoteisväylän purjehdus alkoi Vancouverista.
1942 – Toinen maailmansota: saksalaiset joukot valtasivat Tobrukin.
1945 – Toinen maailmansota: Okinawan taistelu päättyi.
1957 – Ellen Louks Fairclough vannoi virkavalan Kanadan ensimmäisenä naisministerinä (kabinettiministeri).
1964 – Ku Klux Klan murhasi kansalaisoikeustaistelijat Andrew Goodmanin, James Cheneyn ja Mickey Schwernerin Neshoba Countyssa Mississipissä.
1973 – Yhdysvaltain korkein oikeus otti käyttöön oikeustapauksessa Miller vs. California Miller-testin, joka nykyään määrittelee siveettömyyttä Yhdysvaltain laissa.
1996 – Englantilainen punk-yhtye Sex Pistols esiintyi Suomessa ensimmäistä kertaa Messilä Goes Space -rockfestivaaleilla Hollolassa.
2004 – SpaceShipOne, ensimmäinen yksityinen avaruusalus, saavutti 100 km:n korkeuden.
Kuolleita

1377 – Edvard III, Englannin kuningas (s. 1312)
1527 – Niccolò Machiavelli, firenzeläinen filosofi, historioitsija ja poliittinen kirjailija (Ruhtinas) (s. 1469)
1582 – Oda Nobunaga, japanilainen daimio (Japanin yhdistäjiä) (s. 1534)
1858 – Adolf Ivar Arwidsson, suomalainen kirjailija, historiantutkija ja sanomalehtimies (s. 1791)
1874 – Anders Jonas Ångström, ruotsalainen fyysikko (s. 1814)
1886 – Daniel Dunglas Home, skotlantilainen meedio (s. 1833)
1908 – Nikolai Rimski-Korsakov, venäläinen säveltäjä (Šeherazade) (s. 1844)
1914 – Bertha von Suttner, vuoden 1905 Nobelin rauhanpalkinnon saanut itävaltalainen kirjailija ja pasifisti (s. 1843)
1957 – Johannes Stark, vuoden 1919 Nobelin fysiikanpalkinnon saanut saksalainen fyysikko (s. 1874)
1970 – Sukarno, Indonesian 1. presidentti (1945–1967) (s. 1901)
1980 – Bert Kämpfert, saksalainen orkesterinjohtaja ja säveltäjä (s. 1923)
1985 – Tage Erlander, Ruotsin pääministeri 1946–1969 (s. 1901)
1999 – Tuure Junnila, suomalainen poliitikko (s. 1910)
1999 – Ukyō Kamimura (”Kami”), japanilainen rumpali (”Malice Mizer”) (s. 1973)
2001 – John Lee Hooker, yhdysvaltalainen blues-muusikko (s. 1916)
2001 – Carroll O’Connor, yhdysvaltalainen näyttelijä (Perhe on pahin) (s. 1924)
2003 – Leon Uris, yhdysvaltalainen kirjailija (Exodus) (s. 1924)
2004 – Eila Sylvia Sammalkorpi (”Eila Kivikk’aho”), suomalainen runoilija ja suomentaja (s. 1921)
2011 – Takashi Nagase, japanilainen sodan jälkeiselle sovitustyölle omistautunut Kenpeitai-upseeri, joka kidutti Eric Lomaxia hänen sotavankeudensa aikana (s. 1918)
2015 – Veijo Meri, suomalainen kirjailija (s. 1928)
2019 – Dimítris Christófias, Kyproksen presidentti 2008–2013 (s. 1946)
2021 – Ville Jaatinen, yksi entisen rikollisjärjestö United Brotherhoodin perustajista
Juhlapäiviä

Kesäpäivänseisaus, vuoden pisin päivä, pohjoisella pallonpuoliskolla ja talvipäivänseisaus, vuoden lyhin päivä, eteläisellä pallonpuoliskolla.
Kanada: National Aboriginal Day (Alkuperäisväestön päivä, vuodesta 1996).
Keskikesän juhla (Midsummer, uuspakanallinen juhla. Nimitykset ja ajankohta vaihtelevat eri maissa. Suomessa vietetään juhannuksena.
Suomi ja Ruotsi: juhannus päivän osuessa lauantaille.
Ateistien solidaarisuuspäivä
Kansainvälinen joogapäivä
Albania yleisurheilun maailmanmestaruuskilpailuissa 2007

Albania osallistui Osakan MM-kisoihin 2007 24.8.–2.9.2007 yhden urheilijan joukkueella. Kisoihin osallistui maansa ainoana edustajana moukarinheittäjä Dorian Collaku, joka ei kuitenkaan selvinnyt loppukilpailuun kauden parhaasta suorituksestaan huolimatta.
Albanian joukkue julkistettiin 9. elokuuta 2007. Kisoihin ilmoitettiin toisena urheilijana 400 metrin juoksija Klodiana Shala, mutta hän ei kuitenkaan Osakassa kilpaillut.
Tulokset > Miehet

| laji | pvm | urheilija | kilpailu | sijoitus | tulos |
| --- | --- | --- | --- | --- | --- |
| Moukari | 25.8. | Dorian Collaku | karsinta | 27. (ryhmänsä 13.) | 68,30 SB |
Alasdair Gray

Alasdair Gray vuonna 1994.
Alasdair Gray (28. joulukuuta 1934 – 29. joulukuuta 2019) oli skotlantilainen kirjailija ja taiteilija, jonka tunnetuimmat teokset ovat Lanark (jota hän kirjoitti 30 vuotta) sekä surrealistisen pornografinen tajunnanvirtateos 1982, Janine.
Gray alkoi kirjoittaa Lanarkia jo vuonna 1954, ja sen jälkeen hän kirjoitti sitä epäsäännöllisesti koko 1960- ja 1970-luvut. Se kertoo Glasgow’sta ja sen tummasta versiosta Unthankista. Teosta verrattiin nopeasti James Joycen Odysseukseen, ja se teki Graystä sekä hänen pienestä kustantajastaan Canongate Booksista tunnetun. Grayn seuraavat teokset olivat vuonna 1985 ilmestynyt 1982, Janine ja vuonna 1992 ilmestynyt Mary Shelleyn Frankensteinin uusintaversio Poor Things, josta hän sai muun muassa The Guardianin kirjapalkinnon.
Gray sai Poor Things -kirjaan tekemien taidokkaiden kuviensa ansiosta huomiota myös kuvataiteilijana. Hän sai tämän jälkeen tilauksia monista muraali- ja muotokuvatöitä. Grayn julkisiin töihin kuuluu muun muassa Hillheadin metroasemalle tehty muraali.
Ahomatara

| Ahomatara |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Matarat Galium
Laji::  boreale
Kaksiosainen nimi
 Galium boreale  L. 
Katso myös
   Ahomatara Wikispeciesissä   Ahomatara Commonsissa 
Infobox OKNimi-testi OK: 
Ahomatara (Galium boreale) on monivuotinen ruohovartinen kasvi. Sen varsi voi kasvaa puolimetriseksi. Kapeat lehdet ovat neljän lehden ruusukkeina varren ympärillä. Kukinto on haarainen; yksittäiset kukat ovat valkoisia ja pieniä, mutta muodostavat tiiviitä kukintoja.
Kasvi lisääntyy tehokkaasti suvuttomasti maavarsien avulla; suvullisen lisääntymisen edellytys on ristipölytys.
Levinneisyys

Ahomataraa tavataan Keski- ja Pohjois-Euroopassa sekä samoilla leveysasteilla halki Siperian ja Pohjois-Amerikan. Ahomatara on yleinen lähes koko Suomessa, harvinainen Kainuussa ja Käsivarren Lapissa.
Käyttö

Ahomatara on ollut Suomessa tärkeä punaisen värin lähde villan ja luonnon kuitujen värjäykseen. Punainen väri saadaan kasvin juuresta, joka kerätään ennen kukkimista. Ahomataran muista osista saa myös muita sävyjä, kuten vihreää, keltaista ja ruskeaa.
Ahomataraa käytettiin yleisesti väriaineena synteetisten väriaineden yleistymiseen asti.
Aiheesta muualla

Pinkka, Lajintuntemuksen oppimisympäristö: Ahomatara (Galium boreale)
Al-Raqqan maakunta

| Ar-Raqqan maakunta |
| --- | --- |

 Sijainti
Valtio:  Syyria
Hallinto:  
 – hallinnollinen keskus:  Rakka (220 488 as., 2004)
Pinta-ala  ():  19 616 km²
Väkiluku (2011)  (ennen sisällissotaa):  944 000
Lyhenteet:  
 – ISO 3166:  SY-RA
Maakunnan jako kolmeen piirikuntaan.
Ar-Raqqan maakunta (arab. مُحافظة الرقة‎, Muḥāfaẓat ar-Raqqa, Rakkan maakunta) on yksi Syyrian neljästätoista maakunnasta. Maakunnan pinta-ala on 19 616 neliökilometriä. Vuonna 2011, ennen sisällissotaa, sen väkiluvuksi arvioitiin 944 000. Maakunnan pääkaupunki on Rakka.
Maakunta rajoittuu idässä Hasakan ja Dayr az-Zawrin, etelässä Homsin, lounaassa Haman sekä lännessä Aleppon maakuntaan. Pohjoisessa rajanaapurina on Turkki.
Maakunta jakautuu kolmeen piirikuntaan.
Aiheesta muualla

Kuvia tai muita tiedostoja aiheesta Al-Raqqan maakunta Wikimedia Commonsissa
E-Raqqa (arabiaksi) (Esyria.sy)
Syyrian maakunnat
Aleppo
As-Suwayda
Damaskos
Dar'a
Dayr az-Zawr
Hama
Hasaka
Homs
Idlib
Latakia
Qunaytra
Raqqa
Rif Dimašq
Tartus
Akaiwa

| Akaiwa (赤磐市) |
| --- | --- |
 Kumayaman raunio
 lippu:  Symboli
 Akaiwan sijainti Okayaman prefektuurissa
 Akaiwa
 Koordinaatit: 34°45′19″N, 134°01′08″E 
Valtio:  Japani
Alue:  Chūgoku
Prefektuuri:  Okayaman prefektuuri
Pinta-ala:  
 – Kokonaispinta-ala:  209,36 km²
Väkiluku (12/2019):  44 195
 – Väestötiheys:  211,1 as./km²
Symbolit:  
 – Puu:  Mänty
 – Kukka:  Kirsikka ja persikka
 
 http://www.city.akaiwa.lg.jp/ 
Infobox OKVirheellinen NIMI-arvo: 
Akaiwa (jap. 赤磐市, Akaiwa-shi) on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin itäosassa Okayaman kaupungin koillispuolella. Kaupungin alue ulottuu etelästä Okayaman tasangolta pohjoiseen Kibin ylängölle. Akaiwassa on 44 195 asukasta (joulukuussa 2019) ja sen pinta-ala on 209,36 neliökilometriä.
Akaiwa on kaupunkina suhteellisen uusi: se perustettiin vuonna 2005 yhdistämällä toisiinsa Akasakan, Kumayaman, San’yōn ja Yoshiin maaseutukaupungit. Asutus kaupungin alueella on vanhaa. Siellä on säilynyt muun muassa useita kofun-hautakumpuja ja Nara-kaudella perustetun Bizenin provinssin provinssitemppelin (kokubun-ji) jäänteet. Kaupungin eteläosat ovat kehittyneet Okayaman lähiönä, ja sinne on perustettu suuria aluerakentamishankkeita. Maaseutualueilla viljellään erityisesti persikoita ja viinirypäleitä sekä niiden lisäksi riisiä, vihanneksia ja mustia soijapapuja. Kaupunkiin on sijoittunut myös elintarviketeollisuutta.
Kumayaman aluetta kaupungin kaakkoisosassa palvelee JR Nishi-Nihonin San’yō-päälinja.
Kuvia

Ryōgūzanin kofun-hautakumpu
Okayaman saksalainen teemapuisto Kronenberg
Enjū-inin temppeli
Akaiwan kaupungin kirjasto
Aiheesta muualla

Kuvia tai muita tiedostoja aiheesta Akaiwa Wikimedia Commonsissa
Kaupungin internetsivut (japaniksi)
Abercrombie-luokka

| Abercrombie |
| --- | --- |
 HMS Abercrombie heinäkuussa 1915

Tekniset tiedot
Uppouma:  6 150 t
Pituus:  102,0 m (kokonaispituus)
Leveys:  27,4 m
Syväys:  3,1 m
Koneteho:  2 000 ihp (1,5 MW)
Nopeus:  10 solmua
Miehistöä:  198
Aseistus
Meritorjunta:  2 x 14"/L45 (360 mm) Mk II -tykkiä 2 x QF 12 naulan (76 mm) 18 cwt MK I -tykkiä
Ilmatorjunta:  1 x QF 3 naulan (47 mm) ilmatorjuntatykki 1 × QF 2 naulan (40 mm) ilmatorjuntatykki 4 x .303 Maxim-konekivääriä
Abercrombie-luokka oli Britannian kuninkaallisen laivaston neljän monitorin muodostama alusluokka. Alukset palvelivat ensimmäisessä maailmansodassa. Sodasta selvinneet myytiin romutettavaksi maailmansotien välillä.
Suunnittelu

Luokan alukset päätettiin rakentaa, kun Saksassa valmisteilla olleeseen Kreikan laivaston taistelulaivaan Salamikseen suunnitellut tykit jäivät toimittamatta kauppasaarron vuoksi. Tykkien toimittaja yhdysvaltalainen Bethlehem Steel tarjosi 14 tuuman kaksoistykkitorneja Kuninkaalliselle laivastolle. Aseiden käyttöönottamiseksi suunniteltiin yksinkertainen alus, joka saatiin vesille laskukuntoiseksi kuudessa kuukaudessa.
Alusluokkaa kutsuttiin valmistusaikana Styx-luokaksi, ja niiden suunniteltuina niminä olivat HMS General Ulysses S. Grant, HMS Robert E. Lee, HMS Admiral David Farragut ja Stonewall Jackson. Koska Yhdysvallat oli puolueeton, nimien katsottiin olevan poliittisesti sopimattomia, joten aluksia kutsuttiin ensin aluksi yksinkertaisesti vain tunnusnumeroin HMS M1- HMS M4.
Aluksille suunniteltiin tulenjohtolentokoneen vaatimat tilat, mutta maalta toimivia koneita pidettiin tehokkaampina. Lentokone aluksella oli lisäksi epäkäytännöllinen, koska se olisi pitänyt poistaa aina ammuttaessa.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| M1 HMS Abercrombie | Harland and Wolff, Belfast | 12. joulukuuta 1914 | 15. huhtikuuta 1915 | toukokuu 1915 | myyty romutettavaksi 1927 |
| M2 HMS Havelock | Harland and Wolff, Belfast | 12. joulukuuta 1914 | 29. huhtikuuta 1915 | kesäkuu 1915 | myyty romutettavaksi 1927 |
| M3 HMS Raglan | Harland and Wolff, Belfast | 1. joulukuuta 1914 | 29. huhtikuuta 1915 | kesäkuu 1915 | Saksan keisarillisen laivaston risteilijät SMS Goeben ja SMS Breslau upottivat tammikuussa 1918 Imbrosin edustalla |
| M4 HMS Roberts | Swan Hunter, Wallsend | 17. joulukuuta 1914 | 15. huhtikuuta 1915 | kesäkuu 1915 | myyty romutettavaksi 1936 |
Albrecht Adam

Albrecht Adam
Albrecht Adam: Die Schlacht bei Novarra, 1858
Albrecht Adam (s. 16. huhtikuuta 1786, Nördlingen – k. 28. elokuuta 1862, München) oli saksalainen taidemaalari. Hän aloitti opintonsa Nürnbergissä, johon hän lähti vuonna 1803, ja asui vuodesta 1815 Münchenissä.
Myös Adamin pojat Benno, Eugen ja Franz olivat kuvataiteilijoita.
Abigail Adams

| Abigail Adams |
| --- | --- |
 Abigail Adams vuonna 1766 Benjamin Blythin maalaamana.
Yhdysvaltain ensimmäinen nainen
 4. maaliskuuta 1797 – 4. maaliskuuta 1801  
Edeltäjä:  Martha Washington
Seuraaja:  Martha Jefferson Randolph (vt.)
Yhdysvaltain varapresidentin puoliso
 21. huhtikuuta 1789 – 4. maaliskuuta 1797  
Seuraaja:  Ann Gerry (1813)
Henkilötiedot
Syntynyt: 11. marraskuuta 1744 Weymouth, Massachusetts
Kuollut: 28. lokakuuta 1818 (73 vuotta) Quincy, Massachusetts
Vanhemmat:  William Smith Elizabeth Quincy
Puoliso:  John Adams
Lapset:  Abigail ”Nabby” Amelia, John Quincy, Susanna, Charles, Thomas Boylston
Tiedot
 Nimikirjoitus
Abigail Smith Adams (11. marraskuuta 1744 Weymouth, Massachusetts – 28. lokakuuta 1818 Quincy, Massachusetts) oli Yhdysvaltain 2. presidentin John Adamsin vaimo, Yhdysvaltain ensimmäinen nainen vuosina 1797–1801 ja presidentti John Quincy Adamsin äiti.
Elämä

Abigail Smith Adams syntyi 11. marraskuuta 1744 Massachusettsin Weymouthissa William Smithille ja Elizabeth Quincylle. Hänen isänsä oli protestanttisessa liikkeessä vaikuttanut pappi William Smith ja äiti Elizabeth Quincy (poliitikko John Quincyn tytär). Abigail Smithin sukujuuret olivat Englannissa ja Walesissa.
Abigail Smith ei saanut lainkaan muodollista koulutusta, vaan hänen perheensä opetti hänet lukemaan. Nuorena hän pääsi kuitenkin tutustumaan laajasti erilaisiin tieteenaloihin isänsä ja isoisänsä kirjastojen kautta.
Abigail Smith ja tuolloin lakimiehenä toiminut John Adams menivät naimisiin 25. lokakuuta 1764. Pari sai yhteensä kolme poikaa ja kaksi tytärtä, joista yksi, John Quincy, nousi myöhemmin isänsä jalanjäljissä presidentiksi. John Adamsin noustessa presidentiksi vuonna 1797 Abigail Adamsista tuli Yhdysvaltain ensimmäinen nainen. Ensimmäisenä naisena Abigail omaksui emännän roolin, minkä lisäksi hän osallistui aktiivisesti politiikkaan vastustamalla äänekkäästi federalistista puoluetta. Presidenttiparin muuttaessa vuonna 1800 asumaan vastavalmistuneeseen Valkoiseen taloon Abigailista tuli ensimmäinen Valkoisessa talossa asunut ensimmäinen nainen.
Abigail Smith kuoli kotonaan Massachusettsin Quincyssa 28. lokakuuta 1818.
Aiheesta muualla

Wikimedia Commonsissa on kuvia tai muita tiedostoja aiheesta .
[Luokka:Vuonna 1744 syntyneet]]
Alasin (kappale)

| ”Alasin” Ruoska |
| --- | --- | --- |

Singlen tiedot
 Albumilta: Amortem
 Julkaistu: 2. lokakuuta 2006
 Tuottaja(t): Tero-Pekka Virtanen
 Tyylilaji: Industrial Metal
 Levy-yhtiö: EMI
Ruoska muut singlet
| ”Mies yli laidan” 2006 | ”Alasin” 2006 | ”Helvettiin jäätynyt” 2008 |
"Alasin" on industrial metal -yhtye Ruoskan kolmas singlejulkaisu sen neljänneltä studioalbumilta Amortem. Single sisältää myös Henrik Mennanderin ohjaaman Mies yli laidan -videon.
Kappaleet

Alasin
+ Mies yli laidan -video
Abercrombie & Fitch

| Abercrombie & Fitch |
| --- | --- |

Osake:  NYSE: ANF
ISIN:  US0028962076
Perustettu:  1892
Perustaja:  David T. Abercrombie, Ezra H. Fitch
Toimitusjohtaja:  Michael S. Jeffries (–2014)
Kotipaikka:   New Albany, Ohio, Yhdysvallat
Toiminta-alue:  Yhdysvallat, Kanada, Yhdistynyt kuningaskunta, Tanska, Saksa, Italia, Japani, Espanja, Ranska
Liikevaihto:   3,623 mrd. $ (2019) 
Liikevoitto:   70,068 milj. $ (2019)
Nettotulos:   39,358 milj. $ (2019)
Henkilöstö:  noin 44 000, joista noin 36 000 osa-aikaisia (helmikuu 2020)
Kotisivu:  www.abercrombie.com
Infobox OKVirheellinen NIMI-arvo: 
Abercrombie & Fitchin myymälä Floridassa
Abercrombie & Fitch on yhdysvaltalainen vaatetusalan yritys, joka valmistaa, markkinoi ja myy lähinnä nuorille suunnattuja vapaa-ajanvaatteita. Se oli aiemmin tunnettu seksuaalissävytteisestä ja kauniita valkoihoisia nuoria suosivasta markkinointiviestinnästään, mutta on 2010-luvulla pyrkinyt muuttamaan imagoaan suvaitsevammaksi voimistuneen kritiikin myötä.
Abercrombie & Fitch on perustettu vuonna 1892 New Yorkissa. Vuosina 1988–1996 sen omisti Limited Brands Inc., joka listasi sen itsenäisenä yrityksenä pörssiin vuonna 1996. Nykyisin se pitää päämajaansa New Albanyssa Ohiossa. Abercrombie & Fitch -brändin lisäksi yrityksen omistuksessa ovat lastenvaatemerkki abercrombie, teini-ikäisille suunnattu Hollister Co. ja pelkästään naistenvaatteita markkinoiva Gilly Hicks.
Abercrombie & Fitchin päämarkkina-alue on Yhdysvallat, jossa sillä oli yli 640 myymälää helmikuussa 2020. Yhteensä myymälöitä oli 854 vuonna 2020. Useita myymälöitä on myös Kanadassa ja yksi Yhdysvalloille kuuluvassa Puerto Ricossa. Lisäksi myymälöitä on Euroopassa Lontoossa, Milanossa, Kööpenhaminassa ja Madridissa sekä Aasiassa Japanin Tokiossa ja Fukuokassa sekä Kiinan Hongkongissa.
Historiaa

Abercrombie & Fitch sai alkunsa vuonna 1892 New Yorkin ala-Manhattanilla liikkeenä, josta varakkaat asiakkaat kävivät ostamassa metsästys-, kalastus- ja retkeilyvarusteita. Asiakaskuntaan kuuluivat Theodore Roosevelt, ilmailun pioneerit Charles Lindbergh ja Amelia Earhart sekä Hollywood-tähdet Greta Garbo, Katharine Hepburn ja Clark Gable. Kirjailija Ernest Hemingway osti Abercrombie & Fitchiltä muun muassa haulikon, jolla sitten ampui itsensä.
1960-luvulla Abercrombie & Fitchillä oli useita liikkeitä ympäri Yhdysvaltoja, mutta 1970-luvulla yritys teki konkurssin. Liikeketjun osti Oshman’s-urheilukauppayritys, joka sai sen hieman parempaan kuntoon niin, että vuonna 1988 se myytiin edelleen The Limited, Inc. -yhtiölle, joka nykyisin tunnetaan nimellä L Brands. 1990-luvulla Abercrombie & Fitchin uudeksi kohderyhmäksi otettiin varakkaat teinit ja opiskelijanuoret, joille tarjottiin laadukasta vapaa-ajan muotia. Yritys listautui pörssiin vuonna 1996, ja The Limited myi oman osuutensa pois.
Yrityksen uuden markkinointistrategian takana olivat Sam Shahid ja valokuvaaja Bruce Weber, jotka olivat nousseet tunnettuuteen Calvin Kleinin Obsession-parfyymin rohkean seksuaalisesta kampanjasta 1980-luvulla. Tärkeäksi markkinointivälineeksi otettiin tuoteluettelon ja asiakaslehden yhdistävä, neljästi vuodessa ilmestyvä ”magalog” nimeltä A & F Quarterly. Se herätti huomiota numero numerolta provokatiivisemmalla sisällöllään vuodesta 1997 vuoteen 2003, jolloin sen julkaiseminen lopetettiin.
Vuonna 2013 Abercrombie & Fitchin toimitusjohtaja Mike Jeffriesin jo vuonna 2006 antama haastattelu alkoi levitä internetissä. Siinä Jeffries sanoi tuotemerkin kuuluvan vain kauniille ja menestyville ihmisille, ei esimerkiksi ylipainoisille.
Jo vuosituhannen vaihteesta lähtien Abercrombie & Fitchiä oli kritisoitu valkoihoisten kauniiden nuorten ihmisten suosimisesta, joka alettiin yhä useammin nähdä rasistisena. Vuonna 2003 yhtiö haastettiin oikeuteen työsyrjinnästä, ja se myöntyi maksamaan 40 kantajalle noin miljoona dollaria kullekin. Yhtiön mainetta tahrivat myös vakiokuvaaja Bruce Weberin ahdistelusyytökset ja markkinoinnissa käytetyt aasialaisia kulttuureja ivaavat teemat. Vuonna 2013 syömishäiriöistä kärsinyt nuori keräsi yli 80 000 allekirjoitusta vetoomukseensa, että Abercrombie & Fitch ottaisi mallistoonsa myös isompia kokoja. Plus-kokoinen bloggari Jes Baker teki yhtiön logosta parodiaversion ”Attractive & Fat”.
Vuonna 2014 toimitusjohtaja Mike Jeffries joutui eroamaan, ja yhtiö käänsi markkinointiviestintänsä suunnan nopeasti erilaisuutta hyväksyväksi ja kunnioittavaksi. Tuotteiden kokovalikoimaa kasvatettiin aina 3XL-kokoon saakka. Yrityksen viestinnässä alkoi näkyä sukupuolivähemmistöjen edustajia, ihmisiä pyörätuoleissa ja muitakin kuin valkoihoisia malleja.
Syksyllä 2023 Mike Jeffries ja hänen mieskumppaninsa joutuivat epäillyiksi nuorten mallintöihin pyrkivien miesten hyväksikäytöstä yksityistiloissa ja hotelleissa järjestetyissä juhlissa eri puolilla maailmaa. Tapahtumat ajoittuvat 2010-luvun alkupuolelle, jolloin Jeffries oli Abercrombie & Fitchin toimitusjohtaja.
Aiheesta muualla

Abercrombie & Fitchin virallinen sivusto (englanniksi)
Kuvia tai muita tiedostoja aiheesta Abercrombie & Fitch Wikimedia Commonsissa
Agni Pratistha

Agni Pratistha
Agni Pratistha Arkadewi Kuswardono (s. 8. joulukuuta 1988) on indonesialainen malli. Hän syntyi Canberrassa, Australiassa, ja kasvoi Keski-Jaavalla.
Pratistha voitti Puteri Indonesia -missikilpailun 2006 ja edusti maataan Miss Universum -kilpailussa 2007.
Abigail (nimi)

| Abigail |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Abbey, Abbie, Abby, Gail, Gale, Gayle 
Vastineita eri kielissä:  Abagail, Abagil, Abbegail, Abbegale, Abbigail, Abbigale, Abbigayle, Abbygail, Abbygale, Abigael, Abigal, Abigale, Abigall, Abigayle, Abigel, Abigil  
Nimen alkuperä:  raamatullinen nimi; hepr. ’isäni on ilo’
Infobox OKNimi-testi OK: 
Abigail on Vanhasta testamentista peräisin oleva naisen etunimi. Sen hepreankielisiä merkityksiä ovat ’ilon isä’ ja ’isäni on ilo’.
Yhdysvalloissa Abigail on ollut erittäin suosittu tytönnimi 2000- ja 2010-luvuilla. Suomessa on Digi- ja väestötietoviraston mukaan tilastoitu tammikuuhun 2024 mennessä noin 330 tämännimistä naista.
Tunnettuja Abigaileja > Raamatun henkilöitä

Abigail, kuningas Daavidin sisar
Abigail, kuningas Daavidin vaimo
Tunnettuja Abigaileja > Muita

Abigail Adams (1744–1818), Yhdysvaltain presidentin John Adamsin vaimo ja presidentti John Quincy Adamsin äiti
Abigail de Andrade (1864–1891), brasilialainen taiteilija
Abigail Becker (1830–1905), kanadalainen hengenpelastaja
Abigail Breslin (s. 1996), yhdysvaltalainen näyttelijä
Abigail Byskata (s. 2007), suomalainen jääkiekkoilija
Abigail Cowen (s. 1998), yhdysvaltalainen näyttelijä
Abigail ”Abby” Dahlkemper (s. 1993), yhdysvaltalainen jalkapalloilija ja olympiamitalisti
Abigail Fillmore (1798–1853), Yhdysvaltain presidentin Millard Fillmoren vaimo
Abigail ja Brittany Hensel (s. 1990), yhdysvaltalaiset siamilaiset kaksoset
Abigail ”Abby” Hoffman (s. 1947), kanadalainen keskimatkojen juoksija ja urheiluvaikuttaja
Abigail Irozuru (s. 1990), brittiläinen pituushyppääjä
Abigail Johnson (s. 1961), yhdysvaltalainen yritysjohtaja ja miljardööri
Abigail Kinoiki Kekaulike Kawānanakoa (1926–2022), havaijilainen perijätär ja prinsessa
Abigail Mac (s. 1988), yhdysvaltalainen pornonäyttelijä
Abigail Mead, oik. Vivian Kubrick (s. 1960), yhdysvaltalainen elokuvasäveltäjä
Abigail Spears (s. 1981), yhdysvaltalainen tennispelaaja
Abigail Strate (s. 2001), kanadalainen mäkihyppääjä ja olympiamitalisti
Abigail Thorn (s. 1993), brittiläinen tubettaja
Abigail ”Abby” Wambach (s. 1980), yhdysvaltalainen jalkapalloilija ja olympiavoittaja
Abigail Washburn (s. 1977), yhdysvaltalainen muusikko